
ANUNTURI 





+ Familia pr. Mihail de la Timişoara a fost greu încercată în 
această perioadă prin adormirea mamei preotesei Maria, Mari- 
ana-Mărioara, pe care mulţi dintre noi am cunoscut-o. Dum- 
nezeu să o ierte şi pe cei dragi să-i întărească! 


« Săptămâna trecută s-au împlinit doi ani de la adormirea surorii 
noastre, Salomeea, şi un an de când a murit încă tânăr, Şte- 
fan, băiatul fraţilor Ionel şi Cornelia. Dumnezeu să-i ierte! 


Copil martir, Pictură de Karla Pater 


ŞTIRI 


«+ Preafericitul Părinte Daniel, Patriarhul Bisericii Ortodoxe Române, a făcut un apel la încetarea războiului în 
Ucraina şi rugăciune pentru pace. De asemenea, Arhiepiscopia Sucevei şi Episcopia Maramureșului au anunţat 
că sunt pregătite să-i ajute pe refugiaţi cu hrană şi cazare. (sursa: basilica.ro) 








+ Sfântul Paisie Velicikovski de la Neamţ va fi proclamat anul acesta ocrotitor spiritual pentru Vicariatul 
Ortodox Ucrainean din România, unitate administrativ-teritorială dependentă canonic de Patriarhia Română. 
(sursa: basilica.ro) 


* În Episcopia Spaniei şi Portugaliei funcţionează 77 de şcoli parohiale. La activităţile desfăşurate anul 
trecut în cadrul acestora au participat 1.576 de copii români. În anul 2021 au fost oficiate 3.616 botezuri, 417 cununii, 
2776 de înmormântări și 8 reveniri la Ortodoxie. (sursa: basilica.ro) 

Sfinţii Părinţi despre ieşirea sufletului 


Volumul se deschide cu vechi pilde ale Patericului alfabetic şi tematic, şi se continuă cu 
alte 22 de extrase (multe dintre ele traduse pentru prima oară în limba română) din texte 
hagiografice, omilii ale Sfinţilor Părinţi, povestiri şi mărturii care ne trezesc şi ne provoacă 
să ne luăm în serios viaţa şi să o preţuim. Aici se găsesc răspunsuri la câteva dintre dile- 
mele subiectului, făcându-ne cunoscute trăirile şi vedeniile sfinţilor ce ne descoperă par- 
cursul sufletului după ieşirea din trup, ce înseamnă Raiul și iadul, Infricoşătoarea Judeca- 
tă, precum și îndemnuri cu privire la pregătirea pentru Marea Trecere. 


Aşteptăm întrebările, sugestiile şi eventualele colaborări pe adresa revista.maximina(o gmail.com sau la tel. 0734.194.372. 
Mulţumim tuturor pentru rugăciuni şi ajutor financiar. 








Numărul 7 (LXXV) 





u cât oamenii se 
îndepărtează mai mult 
de viaţa cea simplă, 
firească şi înaintează 
spre lux, cu atât creşte 
şi neliniştea din ei. Si 
cu cât se îndepărtează 
mai mult de Dumne- 
zeu, este firesc să nu 
afle nicăieri odihna. 
De aceea umblă neli- 
niștiți chiar şi împrejurul lumii — 
precum cureaua mașinii împrejurul 
roții —, pentru că în toată planeta 
noastră nu încape multa lor liniște. 
Din traiul cel bun lumesc, din ferici- 
rea lumească iese stresul lumesc. 

Viaţa lor este muce- 

nicească, fiindcă nu 

îşi simplifică lucru- 
rile ! 


o primesc. Prin urma- 
re, cum este cu pu- 
tinţă ca aceşti oa- 
meni să ajute sufle- 
te, când ei înşişi 
sunt plini de neli- 
nişte? Când omul 
prinde sensul cel mai 
adânc al vieţii celei 
adevărate, i se înde- 
părtează toata neliniș- 
Educaţia exterioară cu stres duce în tea şi-i vine mângâie- 
fiecare zi sute de oameni (chiar şi Tea dumnezeiască, și astfel se vinde- 
copii mici) la psihanalize şi la psihi- câ. Dacă ar fi mers cineva la spitalul 
atri şi construieşte mereu spitale de sau cabinetul de boli psihice şi le-ar 
boli psihice şi instruieşte psihiatri, fi citit bolnavilor pe Avva Isaac, s-ar 
dintre care mulți Nici în Dumnezeu fi făcut bine toți cei ce ar fi crezut în 
nu cred, nici existenţa sufletului nu Dumnezeu, pentru că ar fi cunoscut 


Sf, Paisie Aghioriful 








SF. EFREM KATUNAKIOTUL - 


Recent canonizat (27 februarie :59s) 


Considerat unul din cei mai mari părinţi aghioriţi ai secolului tre- 
cut, părintele Efrem a fost ucenicul lui Gheron Iosif Isihastul. Spre 
deosebire de ceilalţi ucenici ai lui Gheron Iosif care au preluat 
conducerea unei mănăstiri aghiorite, părintele Efrem a ales isihia, 
rămânând retras în pustia Katunakiei. Harisma principală era ru- 
găciunea însoţită de lacrimi. Când a îmbâtrânit, spunea că a rugat- 
o pe Maica Domnului să-i dea puterea de a se sluji singur până la 
sfârşit. Dar a adăugat: Maica Domnului, să se facă nu precum 
vreau eu, ci aşa cum vrei tu. 

sensul cel mai adânc al vieţii. 


Oamenii încearcă să se liniștească cu 
calmante sau cu teorii yoga, și nu 
vor adevărata linişte, care vine 
atunci când se smereşte omul şi 
care aduce mângâierea dumne- 
zeiască înlăuntrul lor. Și turiştii 
care vin din ţări străine şi umblă pe 
drumuri, prin soare, căldură, praf, 
prin atâta zăpuşeală, gândeşte-te cât 
suferă! Ce silă, ce apăsare sufleteas- 
că au, de ajung să socoată destindere 
această chinuială exterioară! 


Oamenii se grăbesc şi aleargă mereu. 
La ora cutare trebuie să se afle aici, 
la cealaltă acolo, şi aşa mai departe. 
Și ca să nu uite ce au de făcut, şi le 
notează pe toate. Cu atâta alergătu- 
ră, tot este bine că își mai amintesc 
cum îi cheamă... Nici pe ei înşişi nu 
se cunosc. Dar cum să se cunoască? 
Se poate să te oglindeşti în apă tul- 
bure? Dumnezeu să mă ierte, dar 
lumea a ajuns un adevărat spital de 
nebuni. Oamenii nu se gândesc la 
cealaltă viaţă, ci cer numai aici mai 
multe bunuri materiale. De aceea nu 
află linişte şi aleargă mereu. 


Fericiți sunt cei care au izbutit să-şi 
simplifice viaţa și s-au eliberat din 
laţul acestui progres lumesc al mul- 
telor înlesniri, sau mai degrabă al 
multelor greutăţi, şi au scăpat de 
acest stres înfricoşător al vremii 
noastre de azi. Dacă omul nu îşi 
simplifică viaţa, se chinuieşte, 
în timp ce simplificând-o nu va avea 


acest stres. 


Insist mult asupra simplităţii, pen- 
tru că multe din cele ce se fac nu 
sunt de trebuinţă şi îi mănâncă stre- 
sul. Strig mereu: Simplhificaţi-vă via- 
ţa, şi stresul va fugi! Cele mai multe 
divorțuri de aici pornesc. Oamenii 
au de făcut multe treburi, multe lu- 
cruri şi astfel se ameţesc. Lucrează 
amândoi, tata şi mama, şi îşi lasă 
copiii de izbelişte. Osteneală, nervi — 
din probleme mici, scandaluri mari 
— apoi, divorţ fără justificare. Acolo 
ajung. Dar dacă şi-ar simplifica pu- 
țin viaţa, ar fi şi odihniţi, şi veseli. 
Acest stres este o catastrofă. 


Dacă femeile ce au trăit mai demult 
ar fi văzut luxul care există azi, chiar 
şi în mănăstiri, ar fi zis: Va arunca 
Dumnezeu foc să ne ardă! Ne va 
părăsi Dumnezeu. Acelea îşi făceau 
treburile. Dis-de-dimineaţă trebuia 
să scoată caprele la păscut, apoi să 
deretice casa. După aceea, mergeau 
la bisericuţele din împrejurimi ori se 
adunau prin peşteri, unde vreuna, 
care ştia puţină carte, citea Sinaxarul 
cu Sfântul zilei. Pe urmă dă-i la me- 
tanii; rosteau apoi şi rugăciunea 
Doamne lisuse... Şi lucrau, şi se os- 
teneau. Femeia trebuia să ştie să 
coasă toate hainele casei. Şi pe 
atunci le cosea cu mâna. Maşini de 
cusut erau puţine, și acelea numai în 
oraşe; în sate nu existau. Coseau 
încă şi hainele bărbaţilor lor, care 
erau mai comode decât cele de as- 





tăzi; iar ciorapii îi împleteau cu mâ- 
na. Aveau gust, tragere de ini- 
mă, si le mai rămânea şi timp, 
fiindcă ele pe toate le făceau 
simple. Nu se uitau la amănunte. 
Trăiau bucuria simplităţii. Și 
dacă, de pildă, pătura nu era bine 
întinsă şi atârna puţin într-o parte, 
și i-ai fi spus: „Indreaptă pătura!”, ea 
ți-ar fi răspuns: „Le împiedică la ru- 
găciune?”. 


Oamenii de astăzi nu cunosc această 
bucurie a simplităţii. Ei cred că nu 
trebuie să trăieşti în lipsă, ca să nu te 
chinuieşti. Dacă oamenii ar gândi 
puţin mai simplu, dacă ar trăi mai 
simplu, ar fi liniștiți. Acum se chinu- 
iesc, pentru că au în sufletul lor neli- 
nişte şi deznădejde. 


— Părinte, ne-a spus cineva că de 
două ori nu şi-a putut opri alarma 
maşinii, o dată pentru că a intrat o 
muscă și a doua oară fiindcă el în- 
suşi a intrat incorect în mașină. 


— Viaţa lor este mucenicească, fiind- 
că nu își simplifică lucrurile. Cele 
mai multe înlesniri pricinuiesc greu- 
tăți. Mirenii se îneacă în mulţimea 
lucrurilor. S-au umplut de înlesniri 
peste înlesniri și și-au făcut viaţa 
grea. Dacă omul nu îşi va simplifica 
lucrurile, atunci o înlesnire îi va naş- 
te un nou şir de greutăţi. „Căutaţi 
mai întâi Împărăţia lui Dumne- 
zeu...”. De aici porneşte simplitatea 
și orice înfruntare corectă a lucruri- 
lor. 





CUVINTE-VIAŢĂ 


ale Monahului Marcu 
Mărturisitorul 


Despre mama sa, pe nume Ana, Părintele Marcu spu- 


nea: A avut o viață de călugăriță. Dormea două ore pe 
noapte. După ce îşi adormea toți copiii, mergea şi se 
ruga într-o cămăruţă alăturată, în linişte. A doua zi se 
scula prima şi pregătea totul pentru fiecare, pentru că 
începea o nouă zi. 


A zis Părintele Marcu unui ucenic: Ia spune, ştii care-i 
diferența între smerenie şi umilință? Nu, a zis ucenicul. 
Eu am aflat de la cineva din închisoare, că smerenia 
este conştiinţa nimicniciei, iar umilinţa este 
conștiința păcătoşeniei. 


Un frate i-a spus părintelui că uneori se simte tulburat în 


biserică. Părinte- 
le l-a întrebat: De 
ce judeci pe frați? | 





Odată l-au întrebat ucenicii: Dar noi ce-o să facem, Pă- 
rinte Marcu, dacă va veni vreo prigoană? Părintele a 
răspuns: Acolo, pentru fiecare, puterea harului și 
credința lui învinge. Spun Sfinţii Părinţi că numai 
harul lui Dumnezeu este cel care te poate întări. Nici eu 
nu puteam să rezist prin toate încercările prin care am 
trecut în atâția ani, dacă nu mă ajuta Dumnezeu. Îmi 
spuneam eu mie: Şi tu poţi cădea dacă nu te ajută ha- 
rul. 

A L] L] 


Interviul săptămânii 





STRĂBUNICUL MEU, 
Pr. Calus Lluricu 











Pr. Caius Turicu este unul dintre părinții profesori de la Institutul Teologic arădean din perioada 
interbelică. Tatăl său a fost preot la Grăniceri, fiind unul dintre memorandiştii anului 1892. Pr. 
Caius a urmat Teologia şi Filosofia, fiind unul din bursierii Fundaţiei Gojdu. Hirotonit preot la Be- 
kescsaba, a fost mutat apoi la Arad, în Micălaca şi apoi la Catedrala veche. Câţiva ani a fost profe- 
sor la Institutul Teologic, în curtea căruia este Bisericuța. Apoi a fost numit consilier cultural, 
având în vedere în primul rând presa bisericească şi bibliotecile parohiale. In acelaşi timp a fost 
un neostenit cercetător al celor din spitale, azile, orfelinate, puşcării. Am aflat că unul dintre frații 
noştri, LUCIAN POPESCU, este urmaşul pr. Caius Turicu, şi l-am întrebat câteva lucruri despre 


acesta. 


Ce legătură de rudenie aveți cu pr. 
Caius Turicu? 


Este străbunicul meu matern. A avut 
două fete, iar preoteasa lui, Stela, 
rămasă orfană de mică, a fost luată 
în grijă de episcopul Roman Cioro- 
gariu. Această rudenie prin alianţă 
i-a adus un confort material care i-a 
permis să împlinească lucrarea pre- 
oţească. În paranteză fie spus, casa 
pe care a ridicat-o pentru familie, în 
Pârneava, fiind cu etaj, a fost rechi- 
ziționată în parte de comandamen- 
tul aviaţiei ruse, în timpul ocupaţiei 
de după al doilea război mondial. 


Cum era ca om? 


Era foarte sociabil și primitor, în 
casa lui erau mereu vizitatori, de 
multe ori fără să o anunţe pe străbu- 
nica... Totodată, deşi preot, era un 
om cu idei vizionare, deschis spre 
nou. În perioada interbelică şi-a 
cumpărat o maşină (lucru foarte rar 
pe atunci) şi a mers cu familia până 
la mare (iar drumurile erau de pă- 
mânt atunci...). Au făcut 3 zile, spre 
disperarea preotesei! 


Pe lângă lucrarea preoțească, pr. 
Caius s-a implicat şi în alte dome- 
NUI... 


Da, a făcut parte din delegaţia pre- 
zentă la Alba Iulia la 1918, fiind unul 
dintre cei câţiva preoţi ai Aradului 
care au mers acolo să spună voinţa 


românilor ardeleni de a se uni cu 
Ţara Mamă. Ca recunoaştere, a pri- 
mit apoi o medalie și o diplomă, care 
se găsesc azi la Muzeul Judeţean 
Arad. 


Ce lucrări a mai avut în gryă pr. 
Caius? 


S-a ocupat de refacerea picturii din 
Catedrala veche. 


Convieţuirea mai mulți ani a famili- 
ei pr. Caius şi a ofițerilor ruşi a fost 
una paşnică? 


În principiu, da. Ştiu însă că atunci 
când se îmbătau, ofiţerii ruşi spăr- 
geau nuci cu tocul de la pistol, pe 
mobila veche, urme care s-au păs- 
trat. lar mama mea și sora ei, fiind 
fetiţe, ieşeau în curtea comună întot- 
deauna însoţite de cineva din fami- 
lie... 


Revenind la străbunicul, într-o pre- 
dică de la sfârşitul anilor 40 a spus 
că până acum am fost cu „der, die, 
das”, iar de acum cu „davai ceas”. 
Această îndrăzneală l-a costat 
scump: a fost arestat pentru puţină 
vreme, iar apoi a fost mutat discipli- 
nar la Milova. Acolo a fost preot pâ- 
nă la pensie, nemaiingăduindu-se să 
se întoarcă la Arad, decât ca pensio- 
nar. 


O bună parte din anii interbelici a 
fost redactor la „Glasul Domnului”, 


foaia Catedralei vechi, dar a cola- 
borat şi la Calea Mântuirii şi la re- 
vista elevilor de la Școala normală. 
Această activitate i-a fost întrerup- 
tă de comunişti. 


Da, în anii 46-48 a dorit să publice 
mai multe articole despre vechea 
școală românească, însă acestea i-au 
fost respinse, pe motivul că „nu sunt 
de natură să intereseze o masă de 
cititori. E un anume ton în ele care 
le conferă o pecete atemporală.” 
Acesta este răspunsul primit de stră- 
bunicul meu. Dar din jurnalul său, 
care s-a păstrat fragmentar, aflăm 
adevăratul motiv: „Acest ton nu pla- 
ce celor de la Flacăra Roşie...” Au 
mai fost încercări de publicare pe 
parcursul anilor, dar toate s-au lovit 
de refuzul celor de la ziarul local. 


Aveţi vreo amintire despre străbu- 
nicul? 


Nu, din păcate aveam 2 ani când a 
adormit. Dar mama mi-a povestit că 
îi spuneam „tata bici”, pentru că îmi 
făcuse un bici de Crăciun. 


Și mai am o amintire de la el, indi- 
rect. Am învăţat Biblia dintr-o re- 
producere pentru copii cu poze, pe 
care mi-o arăta străbunica mea. Fu- 
sese în familie dintre cele două răz- 
boaie. 


Vă mulțumim! 

La răscruce de vremi 


CELE 12 INVAZII 
RUSEŞTI (2) 











Într-un număr precedent am văzut că țările române au avut parte de prezenţa impusă a armatelor 
țariste de patru ori în secolul al XVIII-lea. Intoarcem filele calendarului şi ajungem la nu mai pu- 


țin încercatul veac XLX. 


A 

5) În anul 1704, Rusia şi Austria au 
încheiat o convenţie secretă privind 
împărțirea Imperiului otoman, în 
cazul în care vor reuși înfrângerea sa 
definitivă. lată ce stipulau paragra- 
fele care se referă la soarta români- 
lor: 


„Imediat ce condiţiile vor permite, 
Moldova, Valahia şi Basarabia să 
fie pentru totdeauna separate de 
Imperiul otoman şi transformate în 
Suveranităţi independente în fa- 
voarea unui prinț sau prințese din 
familia imperială a Rusiei şi a des- 
cendenților săi de ambele sexe, pe 
veşnicie.” 


În anul 1806, turcii schimbă pe am- 
bii domnitori din Moldova şi Munte- 
nia, suspectaţi de orientare filo-rusă 
şi de sprijinire a mișcărilor revoluţi- 
onare din Balcani. Sub acest pretext, 
Rusia ameninţă cu războiul. Insă 
„prietenia” rusă a fost şi de data 
aceasta preambulul unei viitoare 
agresiuni. Turcii îi repun pe vechii 
domnitori, nefiind pregătiți atunci 
de un conflict armat, dar ruşii par a 
nu vedea aceasta şi în toamnă trec 
Nistrul, ajungând până la Iaşi, pe 
care îl ocupă. 


Boierii moldoveni îşi îndreaptă 
acum glasul către Franţa, cerând lui 
Napoleon sprijin. Presa vremii co- 
mentează: 


„Nefericitele Principate Româ- 
neşti, teatru al unui război fără 
sfârşit, aşezate între ciocan şi 
nicovală, invadate pe rând de tru- 
pele ruseşti şi turceşti, care le tra- 
tează ca pe nişte ţări cucerite, sufe- 
reau cumplit. Pentru ruşi, popo- 


rul era pe jumătate otoman; pentru 
turci, era o țară creştină, suspecta- 
tă de complicitate cu Rusia.” 


Ruşii au rămas aici timp de 6 ani, 
între 1806-1812. Europa trecea 
prin mari schimbări şi frământări: 
Rusia şi Anglia împotriva Turciei, 
Napoleon aliat al Imperiului oto- 
man. Toate acestea însă nu aduceau 
nimic bun pentru români. În 1807, 
ambasadorul britanic trimite un 
ultimatul turcilor, în care este pre- 
văzută cedarea Moldovei și Valahiei 
către Rusia. 


Pe de altă parte, Rusia și Franţa în- 
cearcă o rezolvare a conflictului prin 
dezintegrarea „marelui bolnav” al 
Europei — Imperiul otoman. Napo- 
leon oferă Rusiei Moldova, Valahia 
şi Bulgaria, fapt care va fi precizat 
într-un acord secret încheiat între 
țar şi împăratul francez, acord care 
trebuia să rămână secret timp de 10 
ani. 


Între timp, armata rusă făcea legea 
la Iaşi. Domnitorul de atunci este 
înlocuit cu un rus, care va deveni 
preşedinte al ambelor Principate. 
Dintre toţi românii, unul s-a remar- 
cat în mod deosebit în încercarea de 
a ridica fruntea acestui neam şi ace- 
la a fost mitropolitul Veniamin Cos- 
tache. Ruşilor nu le-a plăcut de acest 
patriot, care le ghicise intenţiile şi 
lupta pentru binele românilor, aşa 
că l-au obligat să se retragă pentru 
câţiva ani la mănăstirea Neamţ. 


Un raport francez din acea vreme 
descrie ce a însemnat ocupaţia ar- 
matei ţariste pentru noi: 


„Locuitorii erau expuşi, în afara 





rechizițiilor regulate, la tot felul 
de abuzuri, hoţii și jafuri, care 
îi aduceau la ultimul nivel de 
sărăcie. Armata rusă distrusese în 
așa măsură această țară, încât la 
începutul anului 1809 ea nu mai 
oferea deja decât imaginea unui 
deşert.” 


Oamenii ajunseseră să regrete jugul 
turcesc, cu atât mai mult cu cât înce- 
puseră să-şi dea seama de adevăra- 
tele intenţii ale Rusiei. 


În anul 181, turcii reiau ofensiva 
împotriva ruşilor. Trec Dunărea cu 
40.000 de soldaţi, dar armata lor e 
tăiată în două şi jumătate din ea ni- 
micită. Urmează evident pacea. Con- 
dițiile noi oferite sunt acceptate de 
ruși: ruşii nu-şi mai mută frontierele 
până la Dunăre, ci se mulţumesc cu 
Prutul, primind Basarabia. Tratatul 
de pace de la Bucureşti din 1812 
consfinţeşte această înţelegere. 


Când au auzit de aceasta, românii au 
fost cuprinşi de o adevărată stupoa- 
re. Pur şi simplu nu le venea să crea- 
dă, mai ales că Poarta nu avea drep- 
tul să dispună de ţinuturile româ- 
neşti. Dar lucrul era săvârşit şi Basa- 
rabia fusese despărțită de noi pentru 
100 de ani. 


Trupele ruseşti s-au retras din Prin- 
cipate, până la linia Prutului. Aceas- 
tă retragere a însemnat, pe lângă 
durerea raptului teritorial, o mare 
bucurie că scăpaserăm de invada- 
tori. Timp de 3 nopţi se făcuseră 
luminaţii ca ziua; mai multe păpuşi 
îmbrăcate ruseşte fuseseră mânjite 
cu noroi şi apoi arse. Dar vremea de 
linişte se va dovedi scurtă... (va ur- 
ma) 

FERICITUL IANNIS 


Un nebun pentru 
Hristos 
din zilele noastre 


Fericitul Iannis a trăit în zilele 
noastre într-un cartier necunoscut 
din Atena. De mic dorea să devină 
preot. Însă din pricina ocupaţiei ger- 
mane şi a războiului civil nu a reuşit 
să termine şcoala. A învăţat numai 
să citească şi să scrie puţin. Despre 
tinereţea sa, el însuşi povesteşte în 
scrisoarea-testament pe care a lăsat- 
O: 


„La vârsta de douăzeci şi doi de ani 
m-am dus la o priveghere în sat. 
Am mers să mă rog pentru un prie- 
ten de-al meu, care suferea de o 
boală incurabilă şi nu mai avea 
nădejde de viaţă. Absorbit de rugă- 
ciune şi de plâns, nu am auzit când 
s-a făcut otpustul. Cum eram scund 
şi stăteam îngenuncheat, preotul nu 
m-a văzut şi m-a închis în biserică. 
Intr-un mod neobişnuit am continu- 
at să aud psalmodii până dimi- 
neața. Deodată, am văzut intrând 
prin cupola bisericii o rază de lumi- 
nă de culoare albastră, care s-a 
pogorât peste mine. Credeam că s-a 
luminat de ziuă şi mă întrebam la 
ce oră se termină privegherea. M- 
am uitat să văd de unde vine acea 
lumină albastră şi atunci L-am vă- 
zut pentru prima dată pe Domnul 
nostru. S-a apropiat de mine şi Și-a 
pus mâna pe capul meu. M-a bine- 
cuvântat şi apoi a intrat în Sfântul 
Altar. Dimineaţa a venit în biserică 
paraclisierul. Indată ce l-am văzut, 
m-am speriat. Pe grumazul său stă- 
tea un demon înfricoşător, care îl 
trăgea de cap ca şi cum ar fi vrut să 
i-l despartă de trup. De îndată ce m 
-a văzut şi s-a apropiat de mine, a 
căzut la pământ, iar demonul a în- 
ceput să urle. L-am ridicat, l-am 
însemnat cu semnul Sfintei Cruci şi 
l-am uns cu untdelemn de la cande- 
la lui Hristos. In acel ceas a intrat şi 
preotul. Demonul a început să stri- 


ge: 


-Alungă-l, părinte, pe nebunul ăsta! 
Mă loveşte şi mă arde. 


Sărmanul preot nu înțelegea ce se 
întâmplă şi m-a luat drept hoţ. A 
apucat un lemn şi a început să mă 
lovească. Eu nu m-am împotrivit. 
Doar îl binecuvântam şi cântam. S- 
a adunat lume. Mie însă nu-mi mai 
păsa de nimic. Din acea zi am înce- 
put să văd în chip diferit fețele oa- 
menilor şi singurul lucru pe care 
voiam să-l fac era să-i însemnez cu 
semnul Sfintei Cruci şi să mă rog 
pentru ei. Când m-am întors acasă, 
i-am povestit mamei ce se întâm- 
plase. Mama mi-a spus să nu spun 
nimănui ce s-a întâmplat, pentru că 
atunci va pleca dumnezeiescul Har 
şi binecuvântarea lui Dumnezeu. 


- Acoperă cu nebunia comoara pe 
care ţi-a dat-o Domnul, copilul 
meu, ca să te învredniceşti într-o zi 
să ajungi lângă El. Aşa că am venit 
în acest cartier binecuvântat al Ate- 
nei la începutul anului 1960. În pri- 
mii ani am stat cu chirie. Apoi, cu 
ajutorul Domnului, am reuşit să 
cumpărăm această garsonieră, 
vânzând terenurile din sat. Acope- 
ream cu nebunia bogăţia de daruri 
de la Domnul. Singurul lucru care 
mă preocupa era ca în orice chip să 
-i fac fericiţi pe toți oamenii. Dintr- 
O privire pe care 0 aruncam, ve- 
deam rana fiecăruia şi mă rugam 
Sfinţilor şi lui Hristos să o vindece.” 


Iannis lucra la brutăria din cartier, 
iar ziua sa de muncă începea dis-de- 
dimineaţă. De acolo de unde lucra 
obişnuia ca în fiecare zi să umple 
două sacoşe cu pâine şi covrigi, pe 
care le împărțea bătrânilor şi stu- 
denţilor din cartier. Iannis dădea în 
fiecare lună o mare parte din salari- 








ul său pentru a-i hrăni cu pâine pe 
săracii din cartierul în care locuia. 
Mergea aproape în fiecare zi la bise- 
rică. Duminica ajungea chiar şi îna- 
intea preotului. Îşi aprindea lumâ- 
narea, se închina la sfintele icoane şi 
se așeza la locul său în faţa intrării 
în biserică, făcând pe cerşetorul. 
Toţi banii pe care îi aduna, aşa cum 
a destăinuit preotul, îi punea pe as- 
cuns în cutia pentru săraci şi bă- 
trâni. 


Mergea aproape în fiecare duminică 
după-amiază la Spitalul de copii, 
încărcat cu jucării. Le împărțea copi- 
ilor şi se juca împreună cu ei. li iu- 
bea pe toţi, însă arăta grijă şi dra- 
goste deosebită celor care crescuseră 
din pruncie în spital, pentru că îi 
părăsiseră părinţii lor. Le aducea 
haine, jucării și multe altele. 


După ce a adormit, o femeie l-a su- 
nat la telefon, fără să ştie că trecuse 
la Domnul: 


„Voiam să-l întreb dacă Duminica 
următoare, când sunt de gardă, va 
veni şi el, pentru că în domnul lan- 
nis aveam cea mai mare încredere, 
chiar mai mult decât în părinții 
mei. Glasul care mi-a răspuns se- 
măna cu cel al lui lannis. Imi amin- 
tesc că m-a numit „„Kaliopiţa", aşa 
cum numai el îmi zicea. „Acum, Ka- 
liopița, să purtaţi de grijă singure 
de copilaşi, pentru că lannis a mu- 
rit şi nu va mai putea să vă vizite- 
ze”. Apoi am aflat că adormise deja. 
Pe moment m-a cutremurat vestea 
morţii sale şi nu am dat importanță 
acestui fapt. Am crezut că este o 
rudă de-a sa, dar acum aflu că nu a 
avut rude şi nu locuia cu nimeni 
care să răspundă la telefon.” 


I.G. 

Interpretarea hristică a acestui 
psalm o înţelegem încă din primele 
două versete: 


Doamne, cât s-au înmulțit cei ce mă 
necăjesc! Mulţi se scoală asupra 
mea; Mulţi zic sufletului meu: «Nu 
este mântuire lui, întru Dumnezeul 
lui!». Când zicem vorbele acestea, 
parcă Il vedem pe Hristos ducân- 
du-și Crucea, şi pe cei care îi spu- 
neau: unde este Dumnezeu Tău? De 
ce nu vine să Te salveze? Dacă Te 
salvează vom crede în Tine. 


Dacă priviţi la Mântuitorul răstignit, 
veţi vedea că pe Cruce este singu- 
rul loc în care stă cu capul ple- 
cat, îl lasă pe Cruce şi pe umăr. Iar 
în alt loc, în Evanghelii, se spune că 
Fiul Omului nu era unde să-și plece 
capul. Tocmai acest gest al jertfei 
depline de a-şi lăsa capul pe umărul 
Lui şi pe Cruce înseamnă de fapt ca- 
pul înălţat întru biruinţă, căci aşa 
moare El și moartea Lui înseamnă 
viaţa mea: „cu moartea pe moarte a 
călcat”. Când toţi aceştia strigă: unde 
este Dumnezeul Lui, ca să Îl scape pe 
EI?, psalmul zice: Iar Tu, Doamne, 
sprijinitorul meu eşti, slava mea şi 
Cel ce înalți capul meu. Atunci sunt 
cu capul cel mai înălțat, când sunt 
slab, când o duc cel mai mare 
greu. Atunci sunt tare, aşa spune 
şi Sf. Ap. Pavel: De aceea mă bucur 
în slăbiciuni, în defăimări, în nevoi, 
în prigoniri, în strâmtorări pentru 
Hristos, căci, când sunt slab, atunci 
sunt tare. 





Mântuitorul a fost cel mai bucu- 
ros de lucrarea Lui pentru noi 
şi cel mai fericit - omeneșşte vor- 
bind -, când era pe Cruce. Atunci 
a zis „săvârşi- tu-s-a”, adică am 
făcut tot ce trebuia să fac ca să-l scap 
pe om din moarte. Mântuitorul nu- 
meşte moartea adormire, căci le spu- 
nea lui air şi soţiei sale că fiica lor 
nu a murit, ci doarme. In credinţa 
creştină moartea este un somn, som- 
nul cel mai greu. Şi Acela este minu- 
nat, Care S-a sculat din somnul cel 
mai greu şi ne scoală şi pe noi din 
somnul morții. 


Eu m-am culcat şi am adormit; scu- 
latu-m-am, că Domnul mă va spri- 
jini. Ce frumuseţe! Aici este toată 
taina Invierii şi a morţii lui Hristos şi 
a celor ce cred în El. Iar Tu Doamne 
sprijinitorul meu eşti. Sprijinitor 
aceasta înseamnă: atunci când dăm 
să cădem sau când am căzut, El ne 
sprijină, ne ridică din cădere sau din 
începutul unei căderi sau din nepu- 
tinţă. 


Nu mă voi teme de mii de popoare, 
care împrejur mă împresoară. lată 
gândul şi cugetele lui Hristos, atunci 
când popoarele Îl înconjurau cu ură 
și moarte: Nu mă voi teme! 


Scoală, Doamne,  mântuieşte-mă, 
Dumnezeul meu. În greacă anastasis 
înseamnă: sculare, înviere, ridicare. 
Scularea desăvârşită aceasta este: a 
scula pe morţi, pe cei afierosiţi pă- 
mântului, care se dau gropii, care 
zac, fiind lipiţi de pământ şi în pă- 
mânt. Aceasta este Invierea - cea 
mai mare sculare. 


Pe drumul PSALMILOR 


Preof S fefăn 


Psalmul 3 (1) 


Că Tu ai bătut pe toţi cei ce mă vrăj- 
măşesc în deşert; dinții păcătoşilor 
ai zdrobit. Dinţii păcătoşilor repre- 
zintă răutatea omului, modul în 
care poţi fi sfâşiat, iar „dinţii păcăto- 
şilor ai zdrobit” înseamnă sfărâma- 
rea răutăţii. 


A Domnului este mântuirea şi peste 
poporul tău binecuvântarea ta. A 
Domnului este mântuirea, de aceea 
ni s-a făcut nouă chip al răstignirii şi 
Invierii lui Hristos, care ne este mân- 
tuire. Binecuvântarea vine prin 
moartea Sa pe Cruce, prin chipul 
acestei jertfe. 


Psaltirea prooroceste, ea vorbeşte 
despre Hristos, despre punerea în 
mormânt şi Invierea Lui. Psaltirea 
are multă putere. Dacă citeşti 
psalmi, toţi dracii fug, pentru 
că aici este vorba despre Hris- 
tos. Cine are urechi de auzit să audă. 
Cine ştie cuvintele Scripturii, le şi 
prețuiește. 

St Luca, însoţito- 
rul Apostolului Pa- 
vel, a pus în scris, 
într-o carte, Evan- 
ghelia propovădui- 
tă de acela. Sf. Pa- 
vel îl numeşte pe acest ucenic şi colaborator al său 
„doctorul cel iubit“. Așadar, Luca era un intelectual. 
Desigur că, pe lângă ajutorul lui Luca la lucrul Evan- 
gheliei, serviciile sale ca medic îi erau de cel mai mare 
folos Apostolului neamurilor care, după cum se ştie, 
suferea de o boală cronică. 





Se ştie că la întoarcerea la Ierusalim dintr-una din călă- 
toriile sale misionare, Apostolul neamurilor a fost ares- 
tat şi a petrecut doi ani în închisoare la Cezareea Pales- 
tinei. În aceşti doi ani, Sf. Luca a avut tot timpul să rea- 
lizeze acea informare atentă, de la martorii ocu- 
lari, asupra vieţii, învăţăturii şi faptelor minunate ale 
Domnului, ca şi asupra începuturilor Bisericii. 





EVANGHELIA 
de la |UCaA (1) 


Când Sf. Pavel, întemnițat, a fost pornit spre Roma, Sf. 
Luca l-a însoţit şi el, fiind astfel martorul direct și cum 
nu se poate mai atent al dramaticei călătorii pe mare, 
de la Cezareea până la Roma, care ne este istorisită în 
Faptela Apostolilor 27 şi 28. E chiar foarte probabil că 
Sf. Luca a ţinut la zi un jurnal al acestei călăto- 
rii — a adevărată „odisee“ apostolică. 


Știm că Sf. Luca provenea dintre păgâni şi că, aşa 
cum rezultă din analiza Evangheliei sale, limba sa ma- 
ternă era greaca. a. El L-a slujit pe Domnul fără abate- 
re, nu s-a căsătorit, n-a avut copii, şi a murit în Beoţia, 
plin de Duhul Sfânt, la vârsta de 84 de ani. Deoarece 
fuseseră deja scrise Evanghelii, de către Matei în Iude- 
ea şi de către Marcu în Italia, Luca a scris-o pe a sa, 
mişcat fiind de Duhului Sfânt, în regiunea numită 
Ahaia. În prologul său, el aminteşte faptul că alte Evan- 
ghelii fuseseră scrise înainte de el, dar arată că era ne- 
voie, pentru credincioşii veniţi din păgânism, să li se 
prezinte cu exactitate credinţa. 





scara 


corina Ciuraş 





Scara cu treptele inimii mele 
Urcă spirală prin valul de mare, 


Spre soare, spre flori şi spre stele! 


Lumina curând întreaga noapte topeşte, 


Iar glasul iubirii se îmbie în şoapte: 
Aşa să rămânem, copii nebunatici, 
Urcând tot mai sus, uitând de pământ! 
Din soare, din flori şi din stele 
Veşmânt să ne ţesem din ițe de vise, 


Implinite în veacuri rebele! 


E rodnică de atâta soare, de flori şi de stele 


Scara cu treptele inimii mele. 





